SLUTBRUGERLICENSAFTALE
for
SOFTWAREPRODUKTER FRA UPEK, INC.

VIGTIGT – BØR LÆSES OMHYGGELIGT!

DU MÅ IKKE INSTALLERE ELLER BRUGE DETTE UPEK-SOFTWAREPRODUKT, MEDMINDRE DU HAR LÆST DE VILKÅR OG BETINGELSER, DER ER ANFØRT NEDENFOR, OG ANGIVET, AT DU ACCEPTERER VILKÅRENE OG BETINGELSERNE, VED AT KLIKKE PÅ KNAPPEN "JEG ACCEPTERER" NEDERST PÅ DETTE SKÆRMBILLEDE.

Denne slutbrugerlicensaftale udgør hele aftalen mellem UPEK, Inc. samt dennes efterfølgere og rettighedserhververe ("UPEK") og dig (som fysisk eller juridisk person, herefter omtalt som "du" og "dig" i denne slutbrugerlicensaftale) og gælder brugen af det UPEK-softwareprodukt, som denne slutbrugerlicensaftale leveres sammen med, inklusive alle tilhørende medier, trykt materiale og elektronisk dokumentation ("Softwareproduktet"), undtagen i det omfang et bestemt program er underlagt en separat skriftlig aftale med UPEK.  Softwareproduktet kan også inkludere eventuelle softwareopdateringer, tillægskomponenter, stenciler, skabeloner, former, symboler, webtjenester og/eller supplementer, som UPEK giver dig eller stiller til rådighed for dig, eller som du indhenter ved brug af funktionerne i Softwareproduktet, efter den dato, hvor du fik den oprindelige kopi af Softwareproduktet (leveret på cd, via lovlig hentning fra internettet eller et dedikeret websted eller på anden måde), i det omfang sådanne komponenter ikke er underlagt separate licensaftaler eller vilkår for anvendelse.

VED AT INSTALLERE ELLER BRUGE DETTE SOFTWAREPRODUKT ACCEPTERER DU VILKÅRENE I DENNE SLUTBRUGERLICENSAFTALE. HVIS DU IKKE ACCEPTERER SAMTLIGE VILKÅR OG BETINGELSER I SLUTBRUGERLICENSAFTALEN, MÅ DU IKKE BRUGE DETTE SOFTWAREPRODUKT.  Hvis du har spørgsmål vedrørende denne slutbrugerlicensaftale, eller hvis du af andre årsager ønsker at kontakte UPEK, kan du kontakte det UPEK-datterselskab, der opererer i dit land/område.

1.  TILDELING AF LICENS.  Upek og dennes leverandører giver dig hermed en ikke-eksklusiv licens, der ikke kan gives i underlicens eller overdrages, og som du hermed accepterer, til at installere og bruge en kopi af softwareproduktet (kun som objektkode) på en enhed, arbejdsstation, terminal, ydre enhed til pc eller anden digital, elektronisk eller analog enhed, der anvender en UPEK touchchip®-fingeraftrykssensor (en "touchchip-kompatibel enhed"), i henhold til vilkårene og betingelserne i denne slutbrugerlicensaftale.  Hvis Softwareproduktet indeholder dokumentation, der udelukkende leveres i elektronisk form, må du udskrive en kopi af denne elektroniske dokumentation. Du må dog ikke kopiere det trykte materiale, der følger med Softwareproduktet.

2.  FORBEHOLDELSE AF RETTIGHEDER; RESTRIKTIONER.  Alle rettigheder, der ikke udtrykkeligt overdrages af UPEK i denne slutbrugerlicensaftale, forbeholdes.  Medmindre andet udtrykkeligt er anført i denne slutbrugerlicensaftale, må du eller en tredjepart ikke

(a)  overdrage, tildele, underlicensere, videresælge, viderelicensere, bortgive, bortlease, udlåne eller give adgang til Softwareproduktet til nogen fysisk eller juridisk person, undtagen som det er anført heri;

(b)  foretage fejlretning eller skabe afledt arbejde, der er baseret på Softwareproduktet;

(c)  kopiere (undtagen for at fremstille én sikkerhedskopi til erstatning for en ubrugelig kopi af Softwareproduktet), distribuere, ændre, skabe afledt arbejde baseret på, dekompilere, dekryptere, foretage reverse engineering af eller forsøge at rekonstruere eller udlede kildekode, underliggende ideer eller algoritmer for Softwareproduktet på nogen måde (undtagen i det omfang gældende lov specifikt forbyder sådanne restriktioner), disassemblere eller på anden måde reducere Softwareproduktet til en form, så det kan læses af mennesker, for at få adgang til forretningshemmeligheder eller fortrolige oplysninger i Softwareproduktet;

(d)  bruge Softwareproduktet til timesharing, værtsfunktioner (hosting) eller på et servicebureau; eller

(e)  fjerne, sløre eller ændre UPEKs (eller dennes tredjepartslicensgiveres) copyrightmeddelelser, varemærker eller andre meddelelser om ophavsret, der er påført eller forefindes i Softwareproduktet (samt eventuelle kopier heraf, herunder sikkerhedskopien), eller bruge sådanne meddelelser, varemærker eller servicemærker til andre formål.

Du forstår og accepterer, at (i) Softwareproduktet er givet til dig i licens, ikke solgt til dig, (ii) din licens til de enkelte komponenter i Softwareproduktet er begrænset til brugen af Softwareproduktet som en helhed, og at du ikke separat må bruge eller forsøge at bruge den softwarekode, der indgår heri, og at (iii) de enkelte komponenter i Softwareproduktet ikke må adskilles til brug sammen med mere end én TouchChip-kompatibel enhed, medmindre denne slutbrugerlicensaftale udtrykkeligt tillader det.  UPEK beholder ejendomsretten til alle kopier af Softwareproduktet og alle tilhørende immaterielle rettigheder samt al dokumentation til det.

Du kan muligvis ikke gøre dine krav i forbindelse med Softwareproduktet under denne slutbrugerlicensaftale gældende, medmindre du registrerer din kopi af Softwareproduktet på den måde, der beskrives under start af programmet.  Softwareproduktet kan inkludere kopibeskyttelsesteknologi, der skal forhindre uautoriseret kopiering af Softwareproduktet, eller kan kræve, at der bruges originale medier, når Softwareproduktet bruges på den TouchChip-kompatible enhed.

3.  MEDDELELSER OM OPHAVSRET; VAREMÆRKER.  Du accepterer at bevare og gengive alle meddelelser om ophavsret på alle kopier i alle former af Softwareproduktet i samme form og på samme måde, som de forefindes på Softwareproduktet, herunder på en eventuel sikkerhedskopi af Softwareproduktet.  Denne slutbrugerlicensaftale giver dig ingen rettigheder i forbindelse med varemærker eller servicemærker tilhørende UPEK.

4.  SUPPORTTJENESTER.  UPEK stiller muligvis supporttjenester ("Supporttjenester") til rådighed i forbindelse med Softwareproduktet.  Eventuel brug af Supporttjenesterne er underlagt UPEKs politikker og vilkår, der er beskrevet i brugervejledningen, i online-dokumentation eller i andet materiale leveret af UPEK.  Eventuel supplerende softwarekode, der leveres til dig som en del af Supporttjenesterne, betragtes som en del af Softwareproduktet og er underlagt vilkårene og betingelserne i denne slutbrugerlicensaftale.

5.  BEGRÆNSET GARANTI.

(a)  UPEK garanterer, at Softwareproduktet i "garantiperioden" (som defineret nedenfor) i alt væsentligt overholder de angivne specifikationer ("Begrænset garanti").  "Garantiperioden" vil sige en periode, der begynder den dag, du modtager Softwareproduktet og slutter (i) enten tredive (30) dage fra leveringsdatoen for Softwareproduktet eller (ii) ved afslutningen af den korteste periode, lovgivningen i den pågældende jurisdiktion kræver, afhængigt af hvad der er den længste periode.  Den begrænsede garanti gælder kun for dig, den oprindelige licenstager.  Den begrænsede garanti dækker ikke situationer, der skyldes ulykker eller forkert brug samt brug af Softwareproduktet til andre formål end de med rimelighed tiltænkte formål og som anbefalet i den medfølgende brugerdokumentation.  Opdateringer er kun omfattet af denne garanti, hvis de efter UPEKs eget skøn stilles til rådighed for dig i løbet af garantiperioden.  UPEK vil forsøge at reparere alle væsentlige defekter, der rapporteres til UPEK i løbet af garantiperioden. Dette er din eneste beføjelse samt UPEKs og dennes leverandørers fulde ansvar i henhold til denne begrænsede garanti.    
(b)  Denne garanti bortfalder, hvis Softwareproduktet (i) er licenseret til beta-, evaluerings-, test- eller demonstrationsformål, som UPEK ikke modtager en licensafgift for, (ii) er blevet ændret, medmindre ændringerne er foretaget af UPEK, (iii) ikke er installeret, anvendt, repareret eller vedligeholdt af UPEK eller i overensstemmelse med de instruktioner, UPEK har leveret, (iv) har været udsat for unormale fysiske eller elektriske belastninger, forkert brug, grov eller simpel uagtsomhed eller uheld, eller (v) bruges til meget risikobetonede opgaver.

6.  ANSVARSFRASKRIVELSE FOR GARANTIER.

(a)  MED UNDTAGELSE AF DE UDTRYKKELIGE GARANTIER, DER ER ANGIVET I AFSNIT 5, LEVERER UPEK OG DENNES LEVERANDØRER SOFTWAREPRODUKTET OG EVENTUELLE SUPPORTTJENESTER TIL DIG, "SOM DE ER OG FOREFINDES", OG DIN BRUG AF DEM SKER PÅ EGET ANSVAR.  UPEK STILLER IKKE, OG FRASKRIVER SIG HERMED, ANDRE UDTRYKKELIGE ELLER STILTIENDE GARANTIER, HERUNDER, MEN IKKE BEGRÆNSET TIL, STILTIENDE GARANTIER OM SALGBARHED, EGNETHED TIL ET BESTEMT FORMÅL, IKKE-KRÆNKELSE AF TREDJEPARTS RETTIGHEDER SAMT GARANTIER, DER OPSTÅR SOM FØLGE AF HANDELSKUTYME ELLER I ET HANDELSFORLØB.  VARIGHEDEN AF ALLE STILTIENDE GARANTIER, DER IKKE EFFEKTIVT ER FRASKREVET, ER BEGRÆNSET TIL GARANTIPERIODEN.  I VISSE LANDE ER DET IKKE MULIGT AT SÆTTE EN BEGRÆNSNING PÅ, HVOR LÆNGE EN STILTIENDE GARANTI KAN GÆLDE, SÅ DERFOR GÆLDER DEN OVENNÆVNTE BEGRÆNSNING MULIGVIS IKKE FOR DIG.

(b)  UPEK GARANTERER IKKE, AT SOFTWAREPRODUKTET ER FEJLFRIT, ELLER AT DU KAN BRUGE SOFTWAREN UDEN PROBLEMER ELLER AFBRYDELSER.

7.  ANSVARSBEGRÆNSNING.

(a)  I DET OMFANG DET ER TILLADT I HENHOLD TIL GÆLDENDE LOV, ANERKENDER DU OG ERKLÆRER DIG INDFORSTÅET MED, AT HVERKEN UPEK ELLER DENNES ASSOCIEREDE SELSKABER, FORHANDLERE ELLER LICENSGIVERE KAN HOLDES ANSVARLIGE FOR NOGEN INDIREKTE, SÆRSKILT DOKUMENTEREDE ELLER HÆNDELIGE SKADER, FØLGESKADER ELLER PØNALT BEGRUNDEDE SKADER SOM FØLGE AF ELLER I FORBINDELSE MED DENNE SLUTBRUGERLICENSAFTALE, UANSET OM DE ER FORÅRSAGET AF EN TEORI OM ANSVAR, HERUNDER, MEN IKKE BEGRÆNSET TIL, KONTRAKTER, PRODUKTANSVAR, SKÆRPET ANSVAR OG GROV ELLER SIMPEL UAGTSOMHED, OG UANSET OM UPEK ELLER DENNES LEVERANDØRER ELELR LICENSGIVERE ER BLEVET OPLYST OM MULIGHEDEN FOR SÅDANNE SKADER ELLER EJ.  UDEN AT BEGRÆNSE DET FOREGÅENDE, OG I DET OMFANG DET ER TILLADT I HENHOLD TIL GÆLDENDE LOV, KAN UPEKS ELLER NOGEN AF DENNES ASSOCIEREDE SELSKABERS, LEVERANDØRERS ELLER LICENSGIVERES SAMLEDE ERSTATNINGSANSVAR, DER OPSTÅR SOM FØLGE AF ELLER I HENHOLD TIL DENNE SLUTBRUGERLICENSAFTALE, UNDER INGEN OMSTÆNDIGHEDER OVERSTIGE DEN PRIS, DER FAKTISK ER BETALT TIL UPEK FOR SOFTWAREPRODUKTET.

(b)  DU ANERKENDER OG ERKLÆRER DIG INDFORSTÅET MED, AT DE BESTEMMELSER I DENNE SLUTBRUGERLICENSAFTALE, DER BEGRÆNSER ANSVAR, FRASKRIVER GARANTIER, ELLER UDELADER FØLGESKADER ELLER ANDRE SKADER ELLER BEFØJELSER, ER VÆSENTLIGE VILKÅR I DENNE SLUTBRUGERLICENSAFTALE OG ER VIGTIGE FOR PARTERNES FORSTÅELSE MED HENSYN TIL PLACERING AF RISICI.  DISSE BESTEMMELSER KAN DERFOR ADSKILLES OG FUNGERE UAFHÆNGIGT AF ANDRE BESTEMMELSER OG SKAL HÅNDHÆVES SOM SÅDAN, UANSET EVENTUELLE BRUD ELLER ANDRE HÆNDELSER I HENHOLD TIL AFTALEN, SELV UNDER OMSTÆNDIGHEDER, DER GØR, AT ET EKSKLUSIVT RETSMIDDEL I HENHOLD TIL DENNE SLUTBRUGERLICENSAFTALE IKKE KAN BRUGES TIL SIT VIGTIGSTE FORMÅL.

8.  LØBETID OG OPHØR.

(a)  Slutbrugerlicensaftalens løbetid begynder på den dato, hvor du accepterer vilkårene og betingelserne i aftalen, og forbliver herefter i kraft og bevarer sin retsvirkning, medmindre den opsiges af UPEK, som anført heri.  UPEK kan efter eget skøn vælge at opsige denne slutbrugerlicensaftale omgående efter at have givet dig besked herom, hvis du ikke overholder vilkårene og betingelserne i slutbrugerlicensaftalen.

(b)  Ved opsigelse ophører alle licensrettigheder i henhold til denne slutbrugerlicensaftale, og du skal omgående destruere alle kopier af Softwareproduktet i din besiddelse eller under din kontrol.  På UPEKs forlangende skal du skriftligt tilkendegive, at du har overholdt dine forpligtelser i henhold til dette afsnit og slutbrugerlicensaftalen generelt.  Opsigelse fra UPEKs side påvirker ikke nogen af UPEKs øvrige rettigheder eller beføjelser i henhold til denne slutbrugerlicensaftale eller i medfør af lovgivning eller sædvaneret. 

9.  DIVERSE.

(a)  BEGRÆNSNINGER AF DIN OVERDRAGELSESRET.  Du må ikke tildele, underlicensere, udleje, bortlease, udlåne, sælge, give sikkerhedsret til eller på anden måde overdrage Softwareproduktet eller nogen rettigheder i henhold til denne slutbrugerlicensaftale uden forudgående skriftlig tilladelse fra UPEK.  Uanset ovenstående må den oprindelige licenstager af Softwareproduktet dog foretage en enkelt, permanent overdragelse af denne slutbrugerlicensaftale og Softwareproduktet direkte til en anden slutbruger.  Denne overdragelse skal omfatte hele Softwareproduktet (inklusive alle komponenter, medier, trykte materialer og opgraderinger, denne slutbrugerlicensaftale og et eventuelt ægthedsbevis (Certificate of Authenticity)).  Overdragelsen må ikke foregå som konsignation eller anden indirekte overdragelse.  Modtageren under denne engangsoverdragelse skal acceptere vilkårene i denne slutbrugerlicensaftale, herunder forpligtelsen til ikke at overdrage slutbrugerlicensaftalen og softwareproduktet til andre.

(b)  GÆLDENDE LOVGIVNING.  Denne slutbrugerlicensaftale er underlagt lovgivningen i USA og delstaten Californien, idet der ses bort fra international privatret.  I tilfælde af søgsmål eller retshandlinger, der udspringer af denne slutbrugerlicensaftale, accepterer du hermed og underlægger dig USA's og delstaten Californiens (San Francisco County) kompetente domstoles eksklusive kompetence og fraskriver dig alle indsigelser mod retshandlingerne ved disse domstole.  Hvis denne slutbrugerlicensaftale er oversat til et andet sprog end engelsk, og der opstår en uoverensstemmelse mellem vilkårene i den engelske og den oversatte slutbrugerlicensaftale, har vilkårene i den engelske slutbrugerlicensaftale forrang.

(c)  OVERHOLDELSE AF LOVBESTEMMELSER.  Du accepterer at ville bruge Softwareproduktet i overensstemmelse med alle gældende love, regler og bestemmelser, herunder uden begrænsning amerikanske regler og bestemmelser vedrørende eksport.

(d)  VILKÅRENES UAFHÆNGIGHED OG GYLDIGHED.  Hvis en eller flere bestemmelser i denne slutbrugerlicensaftale er ugyldig eller ikke kan håndhæves i henhold til gældende lov, er de resterende bestemmelser i slutbrugerlicensaftalen stadig gyldige og har retskraft.  Hvis en bestemmelse kun kan håndhæves delvist, bliver den håndhævet i det omfang, det er muligt i henhold til gældende lov.  Afsnit 2, 3, 5, 6, 7, 9 og 10 har stadig gyldighed efter ophøret af denne slutbrugerlicensaftale.

(e)  NEDLÆGGELSE AF FORBUD.  Du accepterer, at et brud på denne slutbrugerlicensaftale, der påvirker UPEKs ophavsrettigheder til Softwareproduktet eller en TouchChip-kompatibel enhed negativt, vil forårsage uoprettelig skade for UPEK, hvor økonomisk erstatning ikke er et tilstrækkeligt retsmiddel, og UPEK er berettiget til et billighedsretligt retsmiddel i tilgift til andre retsmidler, vi måtte have i henhold denne aftale eller i henhold til loven.

(f)  DEN FULDSTÆNDIGE AFTALE.  Denne slutbrugerlicensaftale (inklusive eventuelle tilføjelser eller rettelser til slutbrugerlicensaftalen, der er inkluderet i Softwareproduktet) udgør den fuldstændige aftale mellem dig og UPEK vedrørende Softwareproduktet og eventuelle Supporttjenester og tilsidesætter alle tidligere eller samtidige mundtlige eller skriftlige korrespondancer, forslag og erklæringer vedrørende Softwareproduktet eller andre emner, der dækkes af denne slutbrugerlicensaftale.  Rettelser eller ændringer af denne slutbrugerlicensaftale er ikke bindende, medmindre de foreligger skriftligt og er underskrevet af UPEK.  Undladelse af at håndhæve eller forsinkelse i håndhævelse af nogen rettighed eller beføjelse i henhold til denne aftale resulterer ikke i frafaldelse af disse rettigheder eller beføjelser for nogen af parterne, og ligeledes vil enkeltstående eller delvis håndhævelse af nogen rettighed eller beføjelse i henhold til aftalen heller ikke forhindre yderligere håndhævelse af andre rettigheder i henhold til aftalen.  I tilfælde af en eventuel konflikt mellem denne slutbrugerlicensaftale og gældende købsbestemmelser eller UPEKs politikker og bestemmelser for Supporttjenester, har vilkårene i denne slutbrugerlicensaftale forrang.